Ai o alimentație bogată în carne de pasăre, fasole uscată, ciuperci sau pește? Te confrunți cu dureri și inflamații ale încheieturilor? Este posibil să ai un nivel ridicat de acid uric în sânge, un factor de risc pentru gută și pietre la rinichi. Află cu ce probleme de sănătate te-ai putea confrunta dacă ai un nivel prea ridicat de acid uric în sânge!
Ce înseamnă nivel ridicat de acid uric
Nivelul ridicat de acid uric, sau hiperuricemia, reprezintă excesul de acid uric în sânge. Acidul uric este produs în timpul metabolizării purinei, o substanță care conține compuși de nitrogen și care se găsește în numeroase alimente precum carne, organe, anșoa și sardine.
Acidul uric produs de purine se poate acumula și în țesuturile organismului uman, sub formă de cristale. După ce este produs, acidul uric este transportat în sânge și de aici ajunge la rinichi, unde este eliminat prin urină.
Care sunt valorile normale de acid uric
Valorile normale de acid uric în sânge sunt de 2,4 - 6.0 mg/dL la femei și 3,4 - 7,0 mg/dL la bărbați. Atunci când nivelul de acid uric depășește valoarea de 7mg/dL pot apărea probleme de sănătate.
Nivelul ridicat de acid uric cauzează atacuri de gută, care se manifestă prin dureri și inflamații. În plus, este responsabil și pentru alte probleme de sănătate precum pietre la rinichi, hipertensiune sau afecțiuni cardiace.
Care sunt cauzele nivelului ridicat de acid uric
Nivelul ridicat de acid uric poate apărea atunci când organismul produce prea mult acid uric, iar rinichii nu îl pot elimină suficient de rapid prin urină.
Printre factorii care cauzează nivelul ridicat de acid uric în sânge se numără:
În plus, și persoanele care consumă în mod frecvent carne roșie, pui, hering, fasole sau ciuperci, alimente bogate în purine, sunt mult mai expuse riscului de acid uric ridicat.
Când să mergi la medic
Mergi la medic dacă suferi de dureri localizate, în special în zona degetelor și încheieturilor, iar zonele acestea sunt roșii sau inflamate. De asemenea, vizita la medic este necesară dacă ai respirația sacadată, dureri în piept, palpitații și iritații ale pielii, care reprezintă simptome ale nivelului ridicat de acid uric în sânge, dar și al bolilor caridace.